Document ID: 32000D0754

Komisijas Lēmums
(2000. gada 24. novembris),
ar ko groza Lēmumu 93/195/EEK par dzīvnieku veselības nosacījumiem un veterināro sertifikāciju sakarā ar reģistrētu ātrumsacīkstēm, sacensībām un kultūras pasākumiem paredzētu zirgu atpakaļievešanu pēc tam, kad tie tikuši uz laiku izvesti
(izziņots ar dokumenta numuru C(2000) 3552)
(Dokuments attiecas uz EEZ)
(2000/754/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/426/EEK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 19. panta ii) apakšpunktu,
tā kā:
(1) Saskaņā ar Komisijas Lēmumu 93/195/EEK [2], kurā jaunākie grozījumi izdarīti ar Lēmumu 2000/209/EK [3], ātrumsacīkstēm, sacensībām un kultūras pasākumiem paredzētu reģistrētu zirgu atpakaļievešana pēc tam, kad tie tikuši uz laiku izvesti nav atļauta zirgiem, kuri trešā valstī ir uzturēti mazāk kā 30 dienas.
(2) Lai atvieglotu Kopienas izcelsmes zirgiem piedalīšanos Japānas kausā un Honkongas starptautiskajās ātrumsacīkstēs, minētais laika posms jāpagarina līdz 90 dienām.
(3) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Lēmumu 93/195/EEK groza šādi.
1. Lēmuma 1. pantam pievieno 6. ievilkumu:
"- ir piedalījušies Japānas kausā un Honkongas starptautiskajās ātrumsacīkstēs un atbilst veterinārā sertifikāta prasībām, kuras noteiktas šā Lēmuma VI pielikuma veterinārā sertifikāta paraugā."
2. Šā lēmuma pielikumu pievieno kā VI pielikumu.
2. pants
Šis lēmums ir adresēts dalībvalstīm.
Briselē, 2000. gada 24. novembrī

Labels: 0
3
14
6